《贺陈握卿葭月举第五子》
宋代·章采

石麒头角露峥嵘，宝志摩来分外精。珠璧一阳逢会合，地天两数大生成。

谢兰漫擅当年宝，窦桂还开此日荣。太史占星遥望气，德辉今已聚江城。

作者简介：章采，清江（今江西樟树西南）人。之纯孙。理宗淳祐四年（一二四四）进士。度宗咸淳间知分宜县（明正德《袁州府志》卷六）。事见明嘉靖《临江府志》卷五。今录诗十首。